# Marquesat de Marianao

El Marquesat de Marianao és un títol nobiliari espanyol creat el 10 de desembre de 1860 per la reina Isabel II a favor de Salvador Samà i Martí, coronel de Milícies d'Infanteria a Cuba, regidor de l'Havana, i senador del Regne.
L'11 d'abril de 1893 es va concedir l'honor de Grandesa d'Espanya (G.E.) al segon marquès, Salvador de Samà i Torrents.
Salvador Samá i Martí, era fill d'Antoni Samà Parés i de Bonaventura Martí Domènech, tots dos veïns de Vilanova i la Geltrú, província de Barcelona.
La seva denominació fa referència a la localitat de Marianao, a Cuba.

## Marquesos de Marianao

| | Titular | Període |
| Creació per Isabel II |||
| I | Salvador de Samà i Martí | 1860-1866 |
| II | Salvador de Samà i Torrents | 1866-1933 |
| III | Salvador de Samà i de Sarriera | 1935-1948 |
| IV | Salvador de Samà i Coll | 1955-1976 |
| V | Jaime Samà i Coll | 1978-1979 |
| VI | María Victoria Samà i Coll | 1981-1993 |
| VII | Alfonso de Fontcuberta i de Samà | 1993-2002 |
| VIII | Mariana de Fontcuberta i Juncadella | 2002-actual titular |

## Història dels marquesos de Marianao

Història dels marquesos de Marianao:
* Salvador Samà i Martí (1797-1866), I marquès de Marianao. Solter. Sense descendents. El va succeir el seu renebot:
* Salvador de Samà i Torrents (1861-1933), II marquès de Marianao. Es va casar amb Maria Dolors Sarriera i Milans, filla de Joaquim Sarriera i Larrard, VIII comte de Solterra. El va succeir el seu fill:
* Salvador de Samà i de Sarriera, III marquès de Marianao (1885-1948), II marquès de Vilanova i la Geltrú. Es va casar amb María de les Merceces Coll i Castell. El va succeir el seu fill:
* Salvador de Samà i Coll (1910-1976), IV marquès de Marianao, III marquès de Vilanova i la Geltrú. Solter. Sense descendents. El va succeir el seu germà:
* Jaume de Samà i Coll (1913-1979), V marquès de Marianao, IV marquès de Vilanova i Geltrú (per cessió del seu germà), X comte de Solterra. Solter. Sense descendents. El va succeir la seva germana:
* Maria Victòria de Samà i Coll (1911-1992), VI marquesa de Marianao, V marquesa de Vilanova i la Geltrú, XII comtessa de Solterra, XI marquesa de Santa Maria de Barberà (rehabilitat en 1984 i perdut en 1987, per haver-hi un tercer amb millor dret). Es va casar amb José de Fontcuberta y Casanova Dalmases y Parrella, IV marquès de Vilallonga. La va succeir el seu fill:
* Alfons de Fontcuberta i de Samà (?-2001), VII marquès de Marianao, Gran d'Espanya (dignitat), V marquès de Vilallonga, XIII comte de Solterra. Es va casar amb María Isabel Juncadella y García-Blasco, filla d'Enric Juncadella i de Ferrer, IX marquès de Puerto Nuevo. El va succeir la seva filla:
* Mariana de Fontcuberta i Juncadella, VIII marquesa de Marianao, Gran d'Espanya (dignitat), VI marquesa de Vilallonga, XIV comtessa de Solterra.

## Referències

* ↑ «Marquesat de Marianao». Gran Enciclopèdia Catalana. Barcelona: Grup Enciclopèdia Catalana.
* ↑ Ampelio Alonso de Cadenas y López; Ampelio Alonso-Cadenas López Títulos nobiliarios con Grandeza de España concedidos en Indias: su heráldica y genealogía. Ediciones Hidalguia, 1984, p. 60-61. ISBN 978-84-00-05716-9.
* ↑ «NECROLÓGICAS». La Vanguardia, 39830, 21-10-1992, pàg. 34 [Consulta: 22 gener 2022].
* ↑ «Marquesat de Marianao». Gran Enciclopèdia Catalana. Barcelona: Grup Enciclopèdia Catalana.
* ↑ «Enterrado en Barcelona el marqués de Marianao». La Vanguardia: Vivir en Tarragona, 29-05-2001, pàg. 5 [Consulta: 22 gener 2022].

## Bibliografia

* Francisco Xavier de Santa Cruz y Mallen (1943). Historia de Familias Cubana. Tomo Cuarto, La Habana: Editorial Hercules, p.11.